## Zakon o pretvorbi kapitala društava osiguranja i reosiguranja u Republici Hrvatskoj

### NN 69/1992 (22.10.1992.), Zakon o pretvorbi kapitala društava osiguranja i reosiguranja u Republici Hrvatskoj

# ZASTUPNIČKI DOM SABORA REPUBLIKE HRVATSKE

Na temetju članka 89. Ustava Republike Hrvatske, donosim

## UKAZ

### o proglašenju Zakona o pretvorbi kapitala društava osiguranja i reosiguranja u Republici Hrvatskoj

Proglašavam Zakon o pretvorbi kapitala društava osiguranja i reosiguranja
u Republici Hrvatskoj, koji je donio Zastupnički dom Sabora Republike Hrvatske
na sjednici 14, listopada 1992.

Broj : PA4-75/ 1-92.

Zagreb, 19. listopada 1992.

Predsjednik Republike Hrvatske

**dr. Franjo Tuđman, v. r.

---**ZAKON

### o pretvorbi kapitala društava osiguranja i reosiguranja u Republici Hrvatskoj

Članak 1.

Ovim Zakonom uređuje se pretvorba neimenovanog kapitala društava osiguranja
i reosiguranja u Republici Hrvatskoj.

Članak 2.

Republika Hrvatska vlasnik je neimenovanog kapitala u svim dioničkim
društvima za osiguranje i reosiguranje sa sjedištem na teritoriju Republike
Hrvatske, nastalim usklađivanjem organizacije i poslovanja zajednica osiguranja
imovine i osoba i zajednica reosiguranja po odredbama zakona iz članka
1. stavka 1. toćke 21. Zakona o preuzimanju zakona iz oblasti financija
koji se u Republici Hrvatskoj primjenjuju kao republički zakoni ("Narodne
novine", br. 53/91.).

Članak 3.

Neimenovani kapital društava iz članka 2. ovoga Zakona čine:

- sredstva poslovnog fonda,

- sredstva fonda preventive,

- sredstva fonda zajedničke potrošnje osim stanova,

- sredstva rezervi sigurnosti.

Neimenovani kapital društva u smislu odredbe stavka 1. ovoga članka
izuzev sredstava rezervi sigurnosti je dio temeljne glavnice društva.

Članak 4.

Sredstva rezervi sigurnosti su statutarne rezerve društva.

Članak 5.

Društva iz članka 2. ovoga Zakona dužna su izraditi godišnji obračun
sa stanjem na dan 30. rujna 1992. godine u roku od 45 dana od dana stupanja
na snagu ovoga Zakona.

Služba društvenog knjigovodstva Hrvatske u roku od 30 dana od dana predaje
godišnjeg obračuna dužna je utvrditi da li je obračun u skladu s propisima
i računovodstvenim stadardima.

Članak 6.

Društva iz članka 2. ovoga Zakona dužna su najkasnije u roku od 30 dana
od proteka roka članka 5. stavka 2. ovoga Zakona utvrditi visinu ;temeljne
glavnice društva,

održati Skupštinu društva, izabrati Upravni odbor društva i imenovati
direktora društva.

Članak 7.

Na ukupnu nominalnu vrijednost temeljne glavnice društvo izdaje dionice.

Dionice iz stavka 1. ovoga članka odnose se i na dionički kapital upisan
i uplaćen prema odluci a osnivanju društve i dionički kapital na kojem
je vlasnička prava na temelju ovoga Zakona stekla Republika Hrvatska u
omjeru u kojem su ti oblici bili iskazani u početnoj bilanci stanja tog
društva.

U skladu s odredbom stavka 2. ovoga članka postojeće dionice se povlače,
a vlasnicima se izdaju nove dionice.

Članak 8.

Dionice koje je stekla Republika Hrvatska po osnovi ovoga Zakona predaju
se Hrvatskom fondu za razvoj.

Hrvatski fond za razvoj će odrediti predstavnika u Skupštinu društva
i predložiti svoje predstavnike u Upravni odbor društva.

Članak 9.

Odluku o načinu privatizacije kapitala Republike Hrvatske u društvu
donosi Sabor Republike Hrvatske na prijedlog Vlade Republike Hrvatske.

Članak 10.

Ovaj Zakon stupa na snagu osmoga dana od dana objave u "Narodnim
novinama".

Klasa: 453-02/92-03/06

Zagreb, 14. listopada 1982.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 69/1992-1821
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)